- ዮሃንሳ ሳፃ
- <
- 4
- >

4
ጾሳይ ዮሃንሳ ባረ ካዉተꬃ ኦይድያ ስንꬃ አሄዳ
1 ሄዋፐ ጉይያን፥ ታን ሳሉዋን ዶያ ፐንግያ በኣድ፤ ቃይ ታዉ ማላካታዳን ኦድሽን፥ ታን ስሴዳ ኮይሮ ኮሻይ ታና፤ “ሀዋፐ ጉይያን፥ ሀናናዉ በስያዋ ታን ኔና በሳና፤ ሃ ከሳ” ያጌዳ። 2 ኤለካ ታን ጌሻ አያና ሞዱዋ ግዶ ገላ አጋድ። በእተ፥ ሳሉዋን ካዉተꬃ ኦይዲ ደኤ፤ ሄ ኦይድያን እቱ ኡቴዳ። ህዝ. 1:26-28፤ 10:1 3 ሄ ኡቴዳዋ ማላይ አልኦ እያስጲድያ ሹቻዳንነ አልኦ ሰርድኖነ ሹቻዳን ጶሌ። ካዉታ ኦይዲ ዙሉዋን ዩይ አꬊደ ኡባ ባጋና አልኦ ማርግድያ ሹቻዳን ጶሌ። 4 ሄ ካዉተꬃ ኦይድያ ዩይ አꬊደ፥ ሀራ ላታማነ ኦይዱ ካዉተꬃ ኦይደቱ ደኢኖ፤ ኡንቱንቱን ቦꬃ ማዩዋ ማዪደ፥ ሁጲያን ዎርቃ ካላቻ ዎꬄዳ ላታማነ ኦይዱ ጭማቱ ኡቴድኖ። 5 ካዉተꬃ ኦይድያፐ ዋልቃንꬃይ፥ ኮሹንቻይነ ጉጉንꬃ ጉንꬃይ ከሴዳ፤ ቃይ ካዉተꬃ ኦይድያ ስንꬃን ላፑ ጾምፓቱ ፖኢኖ። ሄዋንቱ ጾሳ ላፑ አያናቱዋ። ከሳ 19:16፤ ሳፃ 8:5፤ 11:19፤ 16:18፤ ህዝ. 1:13፤ ሳፃ 1:4፤ ዛካ. 4:2 6 ካዉተꬃ ኦይድያ ስንꬃን ብርልያ ማላትያ ቡርጩኩዋ አባይ ደኤ። ህዝ. 1:5-10፤ 10:14
ሄ ካዉተꬃ ኦይድያፐ ስንꬃናነ ጉየና አ ማታን ዩይ አꬊደ፥ አይፊ ኩሜዳ ኦይዱ ደኡዋን ደእያ መታቱ ደኢኖ። 7 ኮይሮ ደኡዋን ደእያ መታይ ጋሙዋ ማላቴ፤ ላኤንꬁ ሚዛ ማራ ማላቴ፤ ሄዘንꬁዋ ሶምእ አሳ ዴሙዋ ማላቴ፤ ቃይ ኦይደንꬁ ፓልያ አርጋንꬃ ማላቴ። 8 ኦይዱ ደኡዋን ደእያ መታቶ ሁጲያን ሁጲያን ኡሱፑን ቀፊ ደኤ፤ ኡንቱንቶ ቦላን ጋርሳንካ ኡባ ሳን አይፊ ኩሜዳ። ኡንቱንቱ ቃማነ ጋላስ፥
“ጌሻዉ፥ ጌሻዉ፥ ጌሻዉ፥
ካሰ ደእያዎ፥ ሀእካ ደእያዎ፥
ቃይ ስንꬃፐ ያናዎ፥
ጎዳዉ፥ ኡባፐ ዎልቃማ ጾሳዉ”
ግያዋ አግክኖ። ህዝ. 1:18፤ 10:12፤ ኢሳ. 6:2-3 9 ሄ መታቱ ካዉተꬃ ኦይድያን ኡቴዳ መꬍ መꬍናዉ ደኡዋን ደእያዋ ማዝሙርያን ሳቤዳ ዎደ፥ ቦንቼዳ ዎደነ ጋላቴዳ ዎደ፥ 10 ላታማነ ኦይዱ ጭማቱ ካዉተꬃ ኦይድያን ኡቴዳ መꬍ መꬍናዉ ደእያዋ ስንꬃን ጉፋኒደ፥ አዉ ጎይኒኖ፤ ባረንቱ ካላቻ ካዉተꬃ ኦይድያ ስንꬃን ዎꬂደ ሀዋዳን ያጊኖ።
11 “ኑ ጎዳዉ ጾሳዉ፥
ኔን ቦንቹዋ፥
ሳባነ ዎልቃ አካናዉ በሳሳ።
አያዉ ጎፐ፥ ኡባባ ኔን መꬋዳ፤
ቃይ ኡባባይካ፥ ኔን ኮዬዳዋዳን ሀኔዳነ ደኤዳ”
ያጊኖ።

- ዮሃንሳ ሳፃ
- <
- 4
- >

4:2 ህዝ. 1:26-28፤ 10:1

4:5 ከሳ 19:16፤ ሳፃ 8:5፤ 11:19፤ 16:18፤ ህዝ. 1:13፤ ሳፃ 1:4፤ ዛካ. 4:2

4:6 ህዝ. 1:5-10፤ 10:14

4:8 ህዝ. 1:18፤ 10:12፤ ኢሳ. 6:2-3

© 2011 WBT